CELEX: 52010XG1203(02)
Language: da
Date: 2010-11-19 00:00:00
Title: Rådets konklusioner af 19. november 2010 om unges adgang til kultur

3.12.2010   
            
            
               DA
            
            
               Den Europæiske Unions Tidende
            
            
               C 326/2
            
         Rådets konklusioner af 19. november 2010 om unges adgang til kultur
   2010/C 326/02
   RÅDET FOR DEN EUROPÆISKE UNION,
   1.   SOM MINDER OM
   
               —
            
            
               Europa-Parlamentets og Rådets henstilling af 18. december 2006 om nøglekompetencer for livslang læring, der bidrager til at integrere kultur i alle læringsaktiviteter i skoler, ungdomsorganisationer og uddannelsesinstitutioner,
            
         
               —
            
            
               Rådets resolution af 16. november 2007 om en europæisk kulturdagsorden (1) og dens strategiske mål samt Rådets konklusioner om arbejdsplanen på kulturområdet 2011-2014 (2),
            
         
               —
            
            
               Rådets resolution af 27. november 2009 om nye rammer for det europæiske samarbejde på ungdomsområdet (2010-2018), som fastsætter, at unges kreativitet og innovationsevne bør støttes gennem en bedre kvalitetsadgang til og deltagelse i kultur og kulturelle udtryksformer allerede fra en tidlig alder, hvilket vil fremme personlig udvikling, forbedrede indlæringsfærdigheder, interkulturelle færdigheder, forståelse og respekt for kulturel mangfoldighed og udvikling af nye og fleksible færdigheder med henblik på fremtidige jobmuligheder,
            
         
               —
            
            
               Rådets konklusioner af 27. november 2009 om fremme af en kreativ generation: udvikling af børns og unges kreativitet og innovationsevne gennem kulturelle udtryksformer og adgang til kultur, der indeholder seks prioriteter;
            
         2.   GLÆDER SIG OVER
   
               —
            
            
               yderligere viden om ungdom og kultur, som f.eks. undersøgelsen om unges adgang til kultur (3), der blev udført for Europa-Kommissionen;
            
         3.   UNDERSTREGER
   
               —
            
            
               at unges adgang til kultur omfatter to væsentlige aspekter: unge som brugere, købere, forbrugere og publikum samt unge, der er aktivt inddraget som aktive deltagere og skabere af kunst og kultur,
            
         
               —
            
            
               at dette er vigtigt for et godt samarbejde mellem ungdomsområdet og kulturområdet,
            
         
               —
            
            
               at kendskab til samt fremme, synlighed og brug af ny informations- og kommunikationsteknologi, herunder digitalisering af kulturelt indhold, er af stor betydning med henblik på at øge unges adgang til kultur,
            
         
               —
            
            
               at unges adgang til kultur også handler om en oplevelse af at udtrykke sig, personlig udvikling og tillid, innovation og kreativitet, fornøjelse og om at være åben over for andre kulturer, herunder Europas kulturarv,
            
         
               —
            
            
               at livslang udvikling af kulturelle kompetencer hos unge og alle relevante interessenter er af stor betydning, fordi den knytter sig sammen med andre nøglekompetencer,
            
         
               —
            
            
               at kultur er relevant som et middel til at fremme social inklusion, lighed og unges aktive deltagelse samt bekæmpe af forskelsbehandling og fattigdom;
            
         4.   OPFORDRER DERFOR KOMMISSIONEN OG MEDLEMSSTATERNE TIL INDEN FOR DERES RESPEKTIVE KOMPETENCEOMRÅDER
   
               —
            
            
               at tage alle anbefalingerne fra ovennævnte undersøgelse i betragtning,
            
         
               —
            
            
               at lette alle unges adgang til kultur ved at mindske de hermed forbundne hindringer som nævnt i undersøgelsen (f.eks. økonomiske, sproglige, tidsmæssige og geografiske begrænsninger), idet der tages hensyn til den rolle, som kultur- og kunstuddannelser spiller for alle unge fra en tidlig alder med henblik på livslang læring, og idet der anvendes målrettede programmer,
            
         
               —
            
            
               at fremme udviklingen af langsigtede koordinerede politikker for unges adgang til kultur på alle planer med et tydeligt ungdomsperspektiv, for eksempel ved at stimulere partnerskaber og kontakter mellem den kreative sektor og interessenter på ungdoms- og uddannelsesområdet samt andre relevante områder,
            
         
               —
            
            
               at uddybe kendskabet til unges adgang til kultur (f.eks. via Eurobarometeret i EU-ungdomsrapporten) og støtte forskning inden for ungdomskulturer, kreativitet og kulturelt borgerskab. I denne kontekst et det vigtigt at fastlægge unges behov for så vidt angår deres adgang til kultur og identificere udviklingen af unges kulturelle praksis,
            
         
               —
            
            
               at udveksle og fremme alle relevante interessenters erfaring, praksis og information på alle de planer, der vedrører unges adgang til kultur, f.eks. ved at tilskynde til læringsmobilitet for alle unge og ungdomspædagoger og -ledere og gennem anvendelse af ikt og medierne,
            
         
               —
            
            
               at støtte kvalitetsuddannelse og kapacitetsopbygning for ungdomspædagoger og -ledere, kunstnere og andre kulturarbejdere, lærere og alle andre relevante interessenter, der er inddraget i unges adgang til kultur,
            
         
               —
            
            
               at fremme unges adgang til kultur som et middel til at fremme social inklusion, lighed og unges aktive deltagelse samt bekæmpe forskelsbehandling og fattigdom,
            
         
               —
            
            
               at fremme de seks prioriteter, der fastsættes i Rådets konklusioner af 27. november 2009 om fremme af en kreativ generation,
            
         
               —
            
            
               at få det bedste ud af de eksisterende relevante programmer, instrumenter og europæiske netværk (f.eks. det europæiske ungdomskort), herunder de europæiske strukturfonde, med henblik på at fremme ovenstående mål.
            
         
      (1)  EUT C 287 af 29.11.2007, s. 1.
   
      (2)  Skal vedtages den 18. november 2010.
   
      (3)  Interarts EACEA/2008/01 (EUT 2008/S 91-122802).